ⵏⴰⵡⴰⵣ ⵛⴰⵔⵉⴼ

ⵎⵢⴰⵏ ⵎⵓⵃⴰⵎⵎⴰⴷ ⵏⴰⵡⴰⵣ ⵛⴰⵔⵉⴼ (ⵙ ⵜⵓⵜⵍⴰⵢⵜ ⵏ ⵓⵔⴷⵓ: میاں محمد نواز شریف) (25 ⴷⵓⵊⴰⴱⵉⵔ 1949), ⵉⵏⵡⴰⵙⵙⵏ ⵙ ⵏⴰⵡⴰⵣ ⵛⴰⵔⵉⴼ, ⵉⵍⵓⵍ ⴳ ⵍⴰⵀⵓⵔ. ⵉⴳⴰ ⴰⵙⵔⵜⴰⵏ ⴷ ⵓⵔⴳⴰⵣ ⵏ ⵜⵡⵓⵔⵉⵡⵉⵏ ⵓ ⴱⴰⴽⵉⵙⵜⴰⵏ. ⴷ ⴰⵙⵍⵡⴰⵢ ⵏ ⵓⴽⴰⴱⴰⵔ ⴰⵎⵙⵍⵎ ⴳ ⵜⵎⵓⵔⵜ ⵏ ⴱⴰⴽⵉⵙⵜⴰⵏ ، ⴷ ⵓⵙⵍⵡⴰⵢ ⵏ ⵉⵏⵖⵍⴰⴼⵏ ⵏ ⴱⴰⴽⵉⵙⵜⴰⵏ ⴳ ⴽⵕⴰⴹⵜ ⵜⵉⴽⴽⴰⵍ ⵓⵔ ⵉⵎⵎⴹⴼⵕⵏ، ⴷ ⵓⵎⵣⵡⴰⵔⵓ ⴳ ⵓⵣⵎⵣ ⴳⵔ 1 ⵏⵓⵡⴰⵏⴱⵉⵔ 1990 ⴷ 18 ⵢⵓⵏⵢⵓ 1993، ⴷ ⵜⵉⴽⴽⵍⵜ ⵜⵉⵙ ⵙⵏⴰⵜ ⵙⴳ 17 ⴱⵕⴰⵢⵕ 1997 ⴰⵔ 12 ⴽⵟⵓⴱⵔ 1999 ⵍⵍⵉⴳ ⵉⴹⴹⵕ ⵙⵉⵙ ⴳ ⵜⴰⵢⵉⵜⴰ ⴰⵙⵔⴷⴰⵙ ⴰⵎⵍⵍⴰⵍ ⵏ ⵉⵎⵖⴰⵔⵏ ⵏ ⴱⵔⵡⵉⵣ ⵎⵓⵛⴰⵔⵔⴰⴼ، ⵜⵍⵍⴰ ⵜⵉⴱⴰⵡⵜ ⵖⵔ ⴱⵕⵕⴰ ⵏ ⵜⵎⴰⵣⵉⵔⵜ ⵏⵏⵙ ⴷⴼⴼⵉⵔ ⴰⴷ ⵃⴽⵎⵏ ⵖⴰⴼⵙ ⵙ ⵍⵃⴱⵙ ⴽⵓⵍ ⵜⵓⴷⵔⵜ ⵏⵏⵙ ⵙ ⵜⴰⵍⵓⵎⴰⵙⵜ (ⵜⵜⵓⵀⵎⴰ) ⵜⵓⴽⴽⵙⴰ ⴷ ⵜⵖⵡⵡⴰⵖⵜ ⴰⵛⴽⵓ ⵢⵓⴳⵉⵢ ⴰⴷ ⵉⵙⵙⵓⵔⴼ ⵉ ⵜⴰⵢⵍⴰⵍⵜ ⵏⵏⴰ ⵢⵓⵙⵉⵏ ⵎⵓⵛⴰⵔⵔⴰⴼ ⵙ ⵡⴰⴳⴳⴰⵣ ⴳ ⴱⴰⴽⵉⵙⵜⴰⵏ، ⵎⴽ ⵉⵍⵎⴰⵙ ⵙ ⵜⵉⵍⵓⵎⴰⵙ ⵉⵣⴷⵉⵏ ⴷ ⵓⵙⴳⵓⴼⵙⵓ، ⵉⵜⵜⵓⵃⵔⴰⵎ ⵙⴳ ⵎⴰⵕⵕⴰ ⵉⵎⵓⵙⵙⵓⵜⵏ ⵉⵙⵔⵜⴰⵏⴻⵏ. ⵢⵓⵖⴰⵍ ⵖⵔ ⴱⴰⴽⵉⵙⵜⴰⵏ ⵉⴽⵎⵎⵍ ⵜⵉⴱⴰⵡⵜ ⵏⵏⵙ ⴳ ⵜⴳⵍⴷⵉⵜ ⵜⴰⵄⵕⴰⴱⵜ ⵜⴰⵙⴰⵄⵓⴷⵉⵜ  ⴳ 25 ⵏⵓⵡⴰⵏⴱⵉⵔ  2007 ، ⴷⴼⴼⵉⵔ ⵍⵍⵉⴳ  ⵜⵙⵙⵓⴼⵖⴷ ⵜⵏⴼⵔⵓⵜ ⵜⴰⴷⵓⵙⵜⵓⵔⵉⵜ ⵢⴰⵜⵜⵓⵢⵏ ⴳ ⵜⵖⵔⵎⵜ ⵏ ⵉⵙⵍⴰⵎ ⴰⴱⴰⴷ  ⴰⵖⵜⴰⵙ ⵉⵙⵙⵓⵔⴼ ⴰⵙ ⴱⴰⵛ ⵢⵓⵖⴰⵍ ⵏⵜⵜⴰ ⴷ ⵜⵡⴰⵛⵓⵍⵜ ⵏⵏⵙ ⵖⵔ ⵜⵎⵓⵔⵜ ⵏ ⴱⴰⴽⵉⵙⵜⴰⵏ . ⵢⵓⵖⴰⵍ ⵖⵔ ⵡⴰⴷⴷⵓⴷ ⵏ ⵜⵙⵍⵡⵉⵜ ⵏ ⵉⵏⵖⵍⴰⴼⵏ ⴷⴼⴼⵉⴷ ⴰⵙⴼⵔⴰⵏ ⵙⴷⴰⵜ ⵏ ⵓⴱⵔⵍⴰⵎⴰⵏ ⴰⴱⴰⴽⵉⵙⵜⴰⵏⵉ ⴳ 4 ⵢⵓⵏⵢⵓ 2013 ⴷⴼⴼⵉⵔ ⵎⴰ ⵢⵓⵡⵉⵢ 244 ⵏ ⵉⵎⵙⵍⵉ ⴳ ⵓⴱⵔⵍⴰⵎⴰⵏ . ⵙ ⵎⴰⵢⴰⵏ ⵉⵍⵍⴰ ⴳ ⵜⴰⵙⵍⵡⵉⵜ ⵏ  ⵜⵉⴽⴽⵍⵜ ⵜⵉⵙ ⴽⵕⴰⴹⵜ ⴷ ⵜⴰⵏⴳⴳⴰⵔⵓⵜ ⵙⴳ 7 ⵢⵓⵏⵢⵓ 2013  ⴰⵔ 28 ⵢⵓⵏⵢⵓ 2017 ، ⵍⵍⵉⴳ ⵉⵣⵓⵔⴳ ⵙⴳ ⵡⴰⴷⴷⴰⴷ ⵏⵏⵙ ⴷⴼⴼⵉⵔ ⵎⴰ ⵜⵏⵏⴰ ⵜⴰⵏⴼⵔⵓⵜ ⵢⴰⵜⵜⵓⵢⵏ ⵙ ⵜⵓⵍⵎⴰⵙⵉⵏ ⵏ ⵓⵙⴳⵓⴼⵙⵓ ⵉⵣⴷⵉⵏ ⴳ ⵓⵙⴳⴳⵉⵣ ⵜⵉⴼⵔⴰⵡⵉⵏ ⵏ ⴱⴰⵏⴰⵎⴰ ⵓⵔⵡⴰⵍ ⵉ ⵜⵉⵡⵙⵉ ⴷ ⴰⵏⴱⴰⴹ ⵙ ⵡⴰⵔ ⴰⵣⵔⴼ ⴰⴷ ⵢⵉⵍⵉ ⴳ ⵡⴰⵎⵎⴰⵙ (ⵎⴰⵏⵚⵉⴱ) ⵏⵏⵙ .

ⵉⵙⴰⵖⵓⵍⵏ